**NÁRODNÁ RADA SLOVENSKEJ REPUBLIKY**

 **IX. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: KNR-UPV-1676/2024-5

**398a**

### S p r á v a

**Ústavnoprávneho výboru Národnej rady Slovenskej republiky o prerokovaní vládneho návrhu zákona, ktorým sa mení zákon č. 309/2023 Z. z. o premenách obchodných spoločností a družstiev a o zmene a doplnení niektorých zákonov v znení zákona
č. 530/2023 Z. z. a ktorým sa menia niektoré zákony (tlač 398) v druhom čítaní**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Ústavnoprávny výbor Národnej rady podáva Národnej rade Slovenskej republiky podľa zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov správu o výsledku prerokovania vládneho návrhu zákona, ktorým sa mení **zákon č. 309/2023 Z. z. o premenách obchodných spoločností a družstiev** a o zmene a doplnení niektorých zákonov v znení zákona
č. 530/2023 Z. z. a ktorým sa menia niektoré zákony (tlač 398).

I.

Národná rada Slovenskej republiky uznesením zo 17. septembra 2024 rozhodla o tom, že **vládny návrh zákona, ktorým sa mení zákon č. 309/2023 Z. z. o premenách obchodných spoločností a družstiev** a o zmene a doplnení niektorých zákonov v znení zákona č. 530/2023 Z. z. a ktorým sa menia niektoré zákony (tlač 398) prerokuje v druhom čítaní a pridelila ho na  prerokovanie Ústavnoprávnemu výboru Národnej rady Slovenskej republiky, a to aj ako gestorskému výboru a určila lehotu na jeho prerokovanie v druhom čítaní do 32 dní od jeho pridelenia.

**II.**

 Poslanci Národnej rady Slovenskej republiky, ktorí nie sú členmi výboru, ktorému bol vládny návrh zákona pridelený, neoznámili v určenej lehote výboru žiadne stanovisko k predmetnému vládnemu návrhu zákona (§ 75 ods. 2 zákona o rokovacom poriadku Národnej rady Slovenskej republiky).

III.

Vládny návrh zákona, ktorým sa mení **zákon č. 309/2023 Z. z. o premenách obchodných spoločností a družstiev** a o zmene a doplnení niektorých zákonov v znení zákona č. 530/2023 Z. z. a ktorým sa menia niektoré zákony (tlač 398) prerokoval Ústavnoprávny výbor Národnej rady Slovenskej republiky a odporúčal ho Národnej rade Slovenskej republiky uznesením č. 160 zo 17. októbra 2024 **schváliť.**

IV.

 Z uznesenia Ústavnoprávneho výboru Národnej rady Slovenskej republiky uvedeného v časti III. tejto správy vyplýva tento pozmeňujúci návrh:

V čl. V sa slová „dňa 15. novembra“ nahrádzajú slovami „1. decembra“.

Vzhľadom na priebeh legislatívneho procesu, potreby dodržania ústavnej 15 dňovej lehoty pre prezidenta Slovenskej republiky na podpísanie zákona a primeranej lehoty na zverejnenie zákona v Zbierke zákonov Slovenskej republiky, ako aj zabezpečenia dostatočnej legisvakančnej lehoty pre adresátov právnej normy, sa primerane posúva navrhovaná účinnosť zákona.

**Ústavnoprávny výbor NR SR**

 **Gestorský výbor odporúča schváliť.**

V.

Ústavnoprávny výbor Národnej rady Slovenskej republiky **ako gestorský výbor** odporúča Národnej rade Slovenskej republiky vládny návrh zákona, ktorým sa mení zákon č.  309/2023 Z. z. o premenách obchodných spoločností a družstiev a o zmene a doplnení niektorých zákonov v znení zákona č. 530/2023 Z. z. a ktorým sa menia niektoré zákony (tlač 398) **schváliť** v  znení pozmeňujúceho návrhu uvedeného v časti IV. tejto správy.

 **Správa Ústavnoprávneho výboru** Národnej rady Slovenskej republiky o prerokovaní

vládneho návrhu zákona, ktorým sa mení **zákon č. 309/2023 Z. z. o premenách obchodných spoločností a družstiev** a o zmene a doplnení niektorých zákonov v znení zákona
č. 530/2023 Z. z. a ktorým sa menia niektoré zákonyv druhom čítaní (tlač 398a) **bola schválená** uznesením Ústavnoprávneho výboru Národnej rady Slovenskej republiky č. 191 z 22. októbra 2024.

Týmto uznesením výbor zároveň poveril spravodajkyňu **Zuzanu Plevíkovú,** aby na  schôdzi Národnej rady Slovenskej republiky informovala o výsledku rokovania Ústavnoprávneho výboru Národnej rady Slovenskej republiky, a aby pri rokovaní o predmetnom návrhu zákona predkladala návrhy v zmysle príslušných ustanovení zákona č.  350/1996 Z. z. o rokovacom poriadku Národnej rady Slovenskej republiky v znení neskorších predpisov a  určil poslancov Miroslava Čellára, Richarda Eliáša, Tibora Gašpara, Richarda Glücka, Štefana Gašparoviča a Adama Lučanského za náhradníkov spravodajcu.

 Miroslav Čellár v. r.

 predseda Ústavnoprávneho výboru

 Národnej rady Slovenskej republiky

Bratislava 22. októbra 2024